CHG 3Q58 ถูกกระทบจากประกันสังคมแนะถือปรับราคาพื้นฐานใหม่เป็น 2.26 บ.
CHG ผลการดำเนินงาน 3Q58 ออกมาน่าผิดหวังเป็นกำไร 122 ล้านบาท -5% เทียบช่วงเดียวกันของปีก่อนและ-14% เทียบไตรมาสก่อนหน้าถือว่าออกมาต่ำกว่าที่ตลาดคาดไว้อยู่ถึง 19% สาเหตุเพราะอัตรากำไรขั้นต้นลดลงเป็นเพียง 31.6% เทียบกับ เทียบช่วงเดียวกันของปีก่อนและ เทียบไตรมาสก่อนหน้าที่ประมาณ 35% ซึ่งสืบเนื่องมาจากการเปลี่ยนวิธีการจ่ายเงินประกันสังคมแนะถือ ปรับราคาพื้นฐานใหม่เป็น 2.26 บ.
17 พ.ย. 2558

บล.ดีบีเอสฯ ระบุในบทวิเคราะห์ (17 พ.ย.) ว่า บริษัท โรงพยาบาลจุฬารัตน์ จำกัด (มหาชน) หรือ CHG ผลการดำเนินงาน 3Q58 ออกมาน่าผิดหวังเป็นกำไร 122 ล้านบาท -5% เทียบช่วงเดียวกันของปีก่อนและ-14% เทียบไตรมาสก่อนหน้าถือว่าออกมาต่ำกว่าที่ตลาดคาดไว้อยู่ถึง 19% สาเหตุเพราะอัตรากำไรขั้นต้นลดลงเป็นเพียง 31.6% เทียบกับ เทียบช่วงเดียวกันของปีก่อนและ เทียบไตรมาสก่อนหน้าที่ประมาณ 35% ซึ่งสืบเนื่องมาจากการเปลี่ยนวิธีการจ่ายเงินประกันสังคม
ตามเกณฑ์การจ่ายที่สำนักประกันสังคม (SSO) ได้ประกาศไว้ตั้งแต่ 2 ต.ค.58 มีการเปลี่ยนแปลงคือ จาก 1 Relative Weight ที่มีการจ่าย 11,500 บาท ในปีนี้จ่ายเพียง 10,000 บาท ส่วนอีก 1,500 บาท (คิดเป็น 13%) จะไปจ่ายปี 59 หลังจากปิดงบปี 58 ซึ่งก็คือผ่านไปปี 59 แล้ว แต่ด้านต้นทุนกลับยังคงบันทึกเช่นเดิม ยังผลให้อัตรากำไรขั้นต้นลดลง
เราจึงได้มีการปรับประมาณการปี 58 ให้ลดลงไป 8% ส่วนปี 59-60 ลดลงปีละ 2% ที่ลดน้อยกว่าเพราะเริ่มมีการสะสมการจ่ายมาจากปีก่อนหน้าแล้ว
คงคำแนะนำเพียง ถือ ปรับราคาพื้นฐานใหม่เป็น 2.26 บาท ซึ่งมีการเปลี่ยนปีที่ใช้ประเมินเป็นปี 59 และใช้วิธี DCF ราคาปิดยังมีส่วนลดได้อีก 4%
 
 